Document ID: 31993D0498

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Σεπτεμβρίου 1993 για την πέμπτη τροποποίηση της απόφασης 93/242/ΕΟΚ για την εισαγωγή στην Κοινότητα ορισμένων ζώντων ζώων και των προϊόντων τους, καταγωγής ορισμένων ευρωπαϊκών χωρών, σε ό,τι αφορά τον αφθώδη πυρετό (93/498/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 90/675/ΕΟΚ της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 19 παράγραφος 7, Εκτιμώντας: ότι η Επιτροπή έχει λάβει αποδεκτές γραπτές διαβεβαιώσεις από την Κροατία σχετικα με τις εγγυήσεις για την εξαγωγή νωπού κρέατος από το έδαφός της προς στην Κοινότητα- ότι η Επιτροπή έχει εκτελέσει αποστολή στην Κροατία- ότι, βάσει της εκθέσεως σχετικά με την αποστολή στην Κροατία, μπορεί να επιτραπεί η εξαγωγή νωπού κρέατος βάσει των διατάξεων του κεφαλαίου ΙΙ της απόφασης 93/242/ΕΟΚ της Επιτροπής της 30ής Απριλίου 1993 σχετικά με την εισαγωγή στην Κοινότητα ορισμένων ζώντων ζώων και των προϊόντων τους, καταγωγής ορισμένων ευρωπαϊκών χωρών σε ό,τι αφορά τον αφθώδη πυρετό (3), όπως τροποποιήθηκε τελευταία από την απόφαση 93/397/ΕΟΚ (4), από ορισμένες περιοχές στην Κοινότητα- ότι ως εκ τούτου, καθίσταται αναγκαία η τροποποίηση της απόφασης 93/242/ΕΟΚ- ότι η απόφαση αυτή είναι σύμφωνη με τη γνωμοδότηση της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 93/242/ΕΟΚ της Επιτροπής τροποποιείται ως εξής: 1. Στο παράρτημα Α, η παραπομπή (4) προστίθεται μετά τον όρο "Κροατία", και προστίθεται η ακόλουθη υποσημείωση: "(4) Για ζώντα ζώα και προϊόντα κρέατος μόνο." 2. Στο παράρτημα Β, προστίθενται οι όροι "Κροατία (5)" και η ακόλουθη υποσημείωση: "(5) Εφαρμόζεται μόνο σε νωπό κρέας που παράγεται στις επαρχίες: Cakovec, Verazdin, Ludbreg, Ivanec, Novi Marof, Koprivnica, Krapina, Zlatar Bistrica, Zelina, Urbovec, Bjelovar, Durdevac, Virbotica, Slobodno Polje, Cazma, Krizevci, Klanejec, Zabok και Donja Stvbica. Η εισαγωγή νωπού κρέατος από τις υπόλοιπες επαρχίες απαγορεύεται." Άρθρο 2 Η Επιτροπή θα παρακολουθήσει τις εξελίξεις της καταστάσεως στην Κροατία και θα υποβάλλει προτάσεις για τροποποιήσεις της παρούσας απόφασης υπό το φως των εξελίξεων αυτών. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 16 Σεπτεμβρίου 1993.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5962
914
3156
2737
5877

EuroVoc IDs (Expanded): 5962
914
3156
2737
5877

Dataset Source: meu

Split: train